TRATATUL

de instituire a Comunității transporturilor

Părțile:

UNIUNEA EUROPEANĂ, denumită în continuare „Uniunea” sau „Uniunea Europeană”,

și

PĂRȚILE DIN SUD-ESTUL EUROPEI, Republica Albania, Bosnia și Herțegovina, fosta Republică iugoslavă a Macedoniei, Kosovo (*1) (denumită în continuare Kosovo), Muntenegru, Republica Serbia,

toate părțile menționate mai sus fiind denumite în continuare împreună „părți contractante”,

PE BAZA lucrărilor desfășurate în cadrul Memorandumului de înțelegere privind dezvoltarea rețelei de transport regional de bază pentru Europa de Sud-Est, semnat la Luxemburg la 11 iunie 2004 și LUÂND ACT de faptul că acest memorandum de înțelegere nu va mai fi relevant în viitor,

RECUNOSCÂND caracterul integrat al transportului internațional și DORIND crearea unei Comunități a transporturilor între Uniunea Europeană și părțile din sud-estul Europei, pe baza integrării treptate a pieței transporturilor a părților contractante, în temeiul acquis-ului relevant,

AVÂND ÎN VEDERE că normele referitoare la Comunitatea transporturilor trebuie să se aplice la nivel multilateral în cadrul Comunității transporturilor și că, prin urmare, trebuie prevăzute norme specifice în acest sens,

ȚINÂND CONT de acordul interimar și de memorandumul privind măsurile practice, semnate în 1995 de Republica Elenă și de fosta Republică iugoslavă a Macedoniei,

CONSIMȚIND că este oportun ca normele ce țin de Comunitatea transporturilor să se întemeieze pe legislația relevantă în vigoare în Uniunea Europeană, prevăzută în anexa I la prezentul tratat, în temeiul Tratatului privind Uniunea Europeană și al Tratatului privind funcționarea Uniunii Europene, și ȚINÂND CONT de modificările conținute de acestea, inclusiv înlocuirea denumirii „Comunitatea Europeană” cu denumirea „Uniunea Europeană”,

AVÂND ÎN VEDERE faptul că integrarea piețelor de transport nu poate fi realizată într-o singură etapă, ci mai degrabă prin intermediul unei tranziții facilitate de o serie de dispoziții specifice cu durată limitată,

SUBLINIIND faptul că operatorii de transport ar trebui tratați în mod nediscriminatoriu în ceea ce privește accesul lor la infrastructurile de transport,

LUÂND IN CONSIDERARE dorința fiecăreia dintre părțile din sud-estul Europei de a asigura compatibilitatea legislației sale din domeniul transporturilor și din domeniile conexe cu cea a Uniunii Europene, inclusiv cu privire la evoluțiile legislative viitoare ale aquis-ului Uniunii,

RECUNOSCÂND importanța asistenței tehnice în această privință,

ȚINÂND CONT de necesitatea de a proteja mediul și de a combate schimbările climatice și de faptul că dezvoltarea sectorului transporturilor trebuie să fie una durabilă,

ȚINÂND CONT de necesitatea de a lua în considerare dimensiunea socială a Comunității transporturilor și de a constitui structuri de dialog social în părțile din sud-estul Europei,

ȚINÂND CONT de perspectiva europeană asumată de părțile din sud-estul Europei, confirmată recent cu ocazia mai multor reuniuni ale Consiliului European,

AVÂND ÎN VEDERE faptul că fosta Republică iugoslavă a Macedoniei, Muntenegru, Republica Serbia și Republica Albania sunt țări candidate la calitatea de membru al Uniunii Europene și că Bosnia și Herțegovina a solicitat la rândul său această calitate,

AVÂND ÎN VEDERE faptul că procedurile interne ale statelor membre ale Uniunii Europene se pot aplica la primirea documentelor emise de autoritățile din Kosovo în temeiul prezentului tratat,

AVÂND ÎN VEDERE hotărârea țărilor candidate și potențial candidate de a se apropia de Uniunea Europeană și de a implementa acquis-ul, în special în sectorul transporturilor,

DECID SĂ CREEZE O COMUNITATE A TRANSPORTURILOR:

Articolul 1

Obiective și principii

(1) Scopul prezentului tratat este crearea unei comunități a transporturilor în sectorul transporturilor feroviare, rutiere, maritime și pe căile navigabile interioare, precum și dezvoltarea rețelei de transport dintre Uniunea Europeană și părțile din sud-estul Europei, denumită în continuare „Comunitatea transporturilor”. Comunitatea transporturilor se bazează pe integrarea treptată a piețelor de transport ale părților din sud-estul Europei în piața transporturilor din Uniunea Europeană, pe baza acquis-ului relevant, inclusiv în domeniul standardelor tehnice, al interoperabilității, al siguranței, al securității, al managementului traficului, al politicii sociale, al achizițiilor publice și al mediului, pentru toate modurile de transport cu excepția celui aerian. În acest scop, prezentul tratat stabilește normele aplicabile între părțile contractante în condițiile stabilite în continuare. Aceste norme includ dispozițiile stabilite în actele specificate în anexa I.

(2) Dispozițiile prezentului tratat se aplică în măsura în care privesc transportul și rețelele de transport rutier, feroviar, pe căile navigabile interioare și maritim, inclusiv infrastructura aeroportuară sau o chestiune conexă menționată în anexa I.

(3) Prezentul tratat este format din articole prin care se stabilește funcționarea generală a Comunității transporturilor, denumite în continuare „tratatul principal”, din anexe, dintre care anexa I cuprinde actele Uniunii Europene aplicabile între părțile contractante în cadrul tratatului principal, precum și din protocoale, dintre care cel puțin unul pentru fiecare parte din sud-estul Europei stabilește dispozițiile tranzitorii aplicabile acesteia.

Articolul 2

(1) În sensul prezentului tratat:

(2) Utilizarea termenilor „țară”, „resortisant”, „resortisanți”, „teritoriu” sau „pavilion”nu aduce atingere statutului fiecărei părți contractante în temeiul dreptului internațional.

Articolul 3

(1) Dispozițiile aplicabile ale actelor menționate sau conținute fie în anexa I, adaptate în conformitate cu anexa II, fie în hotărârile comitetului director regional, sunt obligatorii pentru părțile contractante.

(2) Astfel de dispoziții fac parte din sau sunt încorporate în dreptul intern al părților din sud-estul Europei după cum urmează:

(3) Atunci când dispozițiile aplicabile ale actelor menționate la alineatul (1) dau naștere unor obligații din partea statelor membre ale UE, aceste obligații se aplică statelor membre ale UE în urma unei decizii adoptate în temeiul normelor aplicabile în Uniunea Europeană, pe baza unei evaluări de către Comisia Europeană a gradului de implementare de către părțile din sud-estul Europei a actelor Uniunii Europene menționate în anexa I.

Articolul 4

Părțile contractante iau toate măsurile corespunzătoare generale sau speciale pentru a asigura îndeplinirea obligațiilor care decurg din prezentul tratat și se abțin de la luarea oricărei măsuri care ar putea periclita atingerea obiectivelor prezentului tratat.

Articolul 5

Aspecte sociale

Părțile din sud-estul Europei implementează acquis-ul social relevant în ceea ce privește transporturile, astfel cum figurează în anexa I. Comunitatea transporturilor consolidează și promovează dialogul social și dimensiunea socială prin trimiterea la acquis-ul în domeniul social, la drepturile fundamentale ale lucrătorilor și la implicarea Comitetului Economic și Social European și a partenerilor sociali de la nivel național și european care își desfășoară activitatea în sectorul transporturilor, la nivelul corespunzător.

Articolul 6

Mediu

Părțile din sud-estul Europei implementează acquis-ul de mediu relevant cu privire la transport, în special directivele privind evaluarea strategică de mediu, privind evaluarea impactului asupra mediului și privind natura, apa și calitatea aerului, astfel cum figurează în anexa I.6.

Articolul 7

Achiziții publice

Părțile din sud-estul Europei implementează acquis-ul relevant referitor la achizițiile publice în ceea ce privește transportul, astfel cum figurează în anexa I.7.

Articolul 8

Infrastructură

(1) Hărțile care arată extinderea preconizată a rețelei globale și a rețelei centrale din cadrul rețelei transeuropene de transport (TEN-T) către Balcanii de Vest sunt atașate la prezentul tratat în anexa I.1. Comitetul director regional prezintă anual Consiliului ministerial un raport pe tema implementării TEN-T descrise în prezentul tratat. Comitetele tehnice contribuie la redactarea raportului respectiv, alături de comitetul director regional.

(2) Comunitatea transporturilor sprijină dezvoltarea extinderii preconizate a rețelei globale și a rețelei centrale TEN-T către Balcanii de Vest, în conformitate cu Regulamentul delegat (UE) 2016/758 al Comisiei (1), astfel cum figurează în anexa I.1. Ea ține cont de acordurile bilaterale și multilaterale conexe încheiate de părțile contractante, inclusiv de dezvoltarea legăturilor și a infrastructurilor cheie necesare pentru eliminarea blocajelor și promovarea interconexiunilor între rețelele naționale și cu rețelele TEN-T din UE.

Articolul 9

(1) O dată la doi ani, Comunitatea transporturilor elaborează un plan cincinal pentru dezvoltarea extinderii preconizate a rețelei globale și a rețelei centrale din cadrul rețelei transeuropene de transport către Balcanii de Vest și pentru identificarea proiectelor prioritare de interes regional care respectă cele mai bune practici din Uniune, plan care contribuie la o dezvoltare durabilă echilibrată din punctul de vedere al economiei, al integrării spațiale, al impactului asupra mediului, al impactului social și al coeziunii sociale.

(2) Între altele, planul cincinal:

(3) Comunitatea transporturilor promovează studiile și analizele necesare, în special în ceea ce privește viabilitatea economică, specificațiile tehnice, impactul asupra mediului, consecințele sociale și mecanismele de finanțare.

(4) Secretariatul permanent instituie un sistem informațional care urmează a fi folosit de factorii decizionali la monitorizarea și revizuirea stării și performanțelor extinderii preconizate a rețelei globale și a rețelei centrale TEN-T către Balcanii de Vest.

Articolul 10

Părțile din sud-estul Europei pun la punct sisteme eficiente de management al traficului, inclusiv sisteme intermodale și sisteme de transport inteligente.

Articolul 11

Transportul feroviar

(1) În cadrul domeniului de aplicare și în condițiile prezentului tratat, precum și în cadrul domeniului de aplicare și în condițiile stabilite în actele relevante care figurează în anexa I, întreprinderile feroviare care au obținut licența într-un stat membru sau de la o parte din sud-estul Europei au drept de acces la infrastructura din toate statele membre ale UE și de pe teritoriul părților din sud-estul Europei în scopul furnizării de servicii de transport internațional de călători sau marfă.

(2) În cadrul domeniului de aplicare și în condițiile prezentului tratat, precum și în cadrul domeniului de aplicare și în condițiile stabilite de actele relevante care figurează în anexa I, nu se aplică nicio restricție în ceea ce privește valabilitatea licențelor întreprinderilor feroviare, certificatele de siguranță ale acestor întreprinderi, documentele de certificare a mecanicilor de locomotivă și autorizațiile pentru vehiculele feroviare acordate de autoritatea competentă a UE, a unui stat membru sau a unei părți din sud-estul Europei.

Articolul 12

Transportul rutier

Părțile din sud-estul Europei promovează eficiența, siguranța și securitatea operațiunilor de transport rutier. Cooperarea dintre părțile contractante are ca scop realizarea convergenței către standardele și politicile operaționale privind transportul rutier din Uniunea Europeană, în special prin implementarea acquis-ului privind transportul rutier, astfel cum figurează în anexa I.

Articolul 13

Transportul pe căi navigabile interioare

Părțile contractante promovează eficiența, siguranța și securitatea operațiunilor de transport pe căile navigabile interioare. Cooperarea dintre părțile contractante are ca scop realizarea convergenței către standardele și politicile operaționale privind transportul pe căile navigabile interioare din Uniunea Europeană, în special prin punerea în aplicare, de către părțile din sud-estul Europei, a actelor care figurează în anexa I.

Articolul 14

Transportul maritim

Părțile contractante promovează eficiența, siguranța și securitatea operațiunilor de transport maritim. Cooperarea dintre părțile contractante are ca scop realizarea convergenței către standarde și politici operaționale privind transportul maritim din Uniunea Europeană, în special prin punerea în aplicare, de către părțile din sud-estul Europei, a actelor care figurează în anexa I.

Articolul 15

Simplificarea formalităților administrative

(1) Părțile contractante simplifică procedurile administrative (formalitățile) de trecere dintr-un teritoriu vamal în altul, conform dispozițiilor de cooperare vamală din acordurile aplicabile între Uniunea Europeană, pe de o parte, și fiecare dintre părțile din sud-estul Europei, pe de altă parte.

(2) Având aceleași obiective, părțile din sud-estul Europei simplifică procedurile administrative de trecere dintr-un teritoriu vamal în altul, conform dispozițiilor de cooperare vamală din acordurile aplicabile între ele.

Articolul 16

Nediscriminare

În sensul prezentului tratat și fără a aduce atingere niciuneia dintre dispozițiile speciale ale acestuia, se interzice discriminarea pe motiv de naționalitate.

Articolul 17

Concurență

(1) În sensul prezentului tratat se aplică dispozițiile din anexa III. În cazul în care norme privind concurența și ajutoarele de stat sunt incluse în alte acorduri între două sau mai multe părți contractante, cum ar fi acordurile de asociere, normele respective se aplică între părțile respective.

(2) Articolele 18, 19 și 20 nu se aplică în ceea ce privește dispozițiile din anexa III care se referă la concurență. Ele se aplică în ceea ce privește ajutorul de stat.

Articolul 18

Executare

(1) Fără a aduce atingere alineatului (2), fiecare parte contractantă se asigură că drepturile care decurg din prezentul tratat, în special din actele care figurează în anexa I, pot fi invocate în fața instanțelor naționale.

(2) Toate chestiunile care privesc legalitatea legislației adoptate de Uniunea Europeană și care este specificată în anexa I țin de competența exclusivă a Curții de Justiție a Uniunii Europene, denumită în continuare „Curtea de Justiție”.

Articolul 19

Interpretare

(1) În măsura în care dispozițiile prezentului tratat și dispozițiile actelor specificate în anexa I sunt identice în conținut cu dispozițiile corespunzătoare ale Tratatului privind Uniunea Europeană, ale Tratatului privind funcționarea Uniunii Europene și ale actelor adoptate în temeiul acestor tratate, dispozițiile respective se interpretează în ceea ce privește punerea lor în aplicare și aplicarea lor efectivă, în conformitate cu hotărârile relevante ale Curții de Justiție și deciziile Comisiei Europene adoptate înainte de data semnării prezentului tratat. Hotărârile și deciziile adoptate după semnarea prezentului tratat se comunică celorlalte părți contractante. La cererea uneia dintre părțile contractante, implicațiile unor astfel de hotărâri și decizii ulterioare sunt stabilite de comitetul director regional, cu concursul comitetelor tehnice, în vederea asigurării bunei funcționări a prezentului tratat. Interpretările existente se comunică părților din sud-estul Europei înainte de data semnării prezentului tratat. Deciziile luate de comitetul director regional în temeiul acestei proceduri trebuie să fie conforme cu jurisprudența Curții de Justiție.

(2) În cazul în care, într-o cauză aflată pe rol la o instanță sau la un tribunal al unei părți din sud-estul Europei, intervine o problemă de interpretare a prezentului tratat, a dispozițiilor din actele care figurează în anexa I sau a actelor adoptate în temeiul acestora, identice în conținut cu dispozițiile corespunzătoare din Tratatul privind Uniunea Europeană și din Tratatul privind funcționarea Uniunii Europene, instanța sau tribunalul respectiv solicită Curții de Justiție să se pronunțe asupra acestei probleme, în cazul în care consideră că acest lucru îi este necesar pentru a putea pronunța o hotărâre judecătorească și în conformitate cu anexa IV. O parte din sud-estul Europei poate stabili, prin decizie și în conformitate cu anexa IV, măsura și modalitățile în care curțile și tribunalele sale aplică această dispoziție. O astfel de decizie se comunică depozitarului și Curții de Justiție. Depozitarul informează celelalte părți contractante. Hotărârea preliminară a Curții de Justiție este obligatorie pentru instanțele părților din sud-estul Europei în fața cărora a fost prezentată cauza care a dat naștere problemei de interpretare.

Articolul 20

Dispoziții legale noi

(1) Prezentul tratat nu aduce atingere dreptului fiecărei părți din sud-estul Europei, sub rezerva respectării principiului nediscriminării și a dispozițiilor prezentului articol, de a adopta unilateral dispoziții legale noi sau de a aduce modificări legislației proprii existente în domeniul transportului sau într-un domeniu conex menționat în anexa I. Părțile din sud-estul Europei nu adoptă astfel de dispoziții legale decât în cazul în care sunt conforme cu prezentul tratat.

(2) De îndată ce o parte din sud-estul Europei adoptă dispoziții legale noi sau modifică dispoziții legale existente, aceasta informează celelalte părți contractante prin intermediul comitetului director regional, în termen de maxim o lună de la adoptarea acestora. La cererea oricărei părți contractante, comitetul tehnic relevant inițiază, în termen de două luni de la acea dată, o dezbatere cu privire la implicațiile adoptării acestor dispoziții noi sau a modificării dispozițiilor în vederea asigurării funcționării în bune condiții a prezentului tratat.

(3) Comitetul director regional ia următoarele măsuri cu privire la actele Uniunii Europene cu caracter juridic obligatoriu:

(4) În ceea ce privește actele Uniunii Europene cu caracter juridic obligatoriu, adoptate între semnarea prezentului tratat și intrarea sa în vigoare și despre care celelalte părți contractante au fost informate, data sesizării este considerată a fi data la care au fost primite informațiile. Data la care comitetul director regional ia o decizie nu poate să fie mai devreme de șaizeci de zile de la intrarea în vigoare a prezentului tratat.

Articolul 21

Consiliul ministerial

Se instituie un consiliu ministerial. Acesta asigură îndeplinirea obiectivelor stabilite de prezentul tratat și:

Articolul 22

Consiliul ministerial este format dintr-un reprezentant al fiecărei părți contractante. Orice stat membru al UE poate să participe în calitate de observator.

Articolul 23

Consiliul ministerial se întrunește anual.

Articolul 24

Comitetul director regional

(1) Se instituie un comitet director regional. Acesta răspunde de administrarea prezentului tratat și asigură punerea în aplicare corespunzătoare a acestuia, fără a aduce atingere articolului 19. În acest scop, comitetul face recomandări și ia decizii în cazurile prevăzute în prezentul tratat. Deciziile comitetului director regional sunt puse în aplicare de către părțile contractante în conformitate cu propriile lor norme.

(2) Comitetul director regional este format dintr-un reprezentant titular și un reprezentant supleant al părților contractante. Orice stat membru al UE poate să participe în calitate de observator.

(3) Comitetul director regional hotărăște în unanimitate.

(4) În scopul punerii în aplicare corespunzătoare a prezentului tratat, părțile contractante fac schimb de informații, între altele, privind dispozițiile legale noi sau privind deciziile relevante pentru prezentul tratat și, la cererea oricărei părți contractante, inițiază consultări în cadrul comitetului director regional, inclusiv pe probleme sociale.

(5) Comitetul mixt își adoptă propriul regulament de procedură.

(6) O parte din sud-estul Europei prezidează prin rotație comitetul director regional, în conformitate cu dispozițiile ce urmează a fi stabilite în regulamentul de procedură al acestuia.

(7) Președintele comitetului director regional convoacă reuniuni ale acestuia cel puțin de două ori pe an, în scopul analizării funcționării generale a prezentului tratat și, ori de câte ori circumstanțele impun acest lucru, la solicitarea unei părți contractante. Comitetul director regional urmărește în mod constant evoluția jurisprudenței Curții de Justiție. În acest scop, Uniunea Europeană transmite părților din sud-estul Europei toate hotărârile relevante ale Curții de Justiție pentru funcționarea prezentului tratat. Comitetul director regional acționează în termen de trei luni în vederea menținerii unei interpretări uniforme a prezentului tratat.

(8) Comitetul director regional pregătește lucrările Consiliului ministerial.

Articolul 25

(1) O decizie a comitetului director regional are caracter obligatoriu pentru părțile contractante. Ori de câte ori o decizie luată de comitetul director regional impune unei părți contractante luarea unor măsuri, partea respectivă ia măsurile necesare și informează comitetul director regional cu privire la acest lucru.

(2) Deciziile comitetului director regional se publică în Jurnalul Oficial al Uniunii Europene și în monitoarele oficiale ale părților din sud-estul Europei. Fiecare decizie precizează data punerii în aplicare a acesteia de către părțile contractante, precum și orice alte informații de interes pentru agenții economici.

Articolul 26

Comitetele tehnice

(1) Comitetul director regional hotărăște instituirea unor comitete tehnice, sub forma unor grupuri de lucru ad-hoc. Fiecare comitet tehnic poate să formuleze propuneri care țin de sfera sa de responsabilitate, pe care să le înainteze spre aprobare comitetului director regional. Comitetele tehnice sunt formate din reprezentanți ai părților contractante. Orice stat membru al UE poate să participe în calitate de observator.

De asemenea, vor fi invitate ca observatori, în regim ad-hoc, și organizații ale societății civile, în special cele care au ca obiect de activitate protecția mediului.

(2) Comitetele tehnice își adoptă propriile regulamente de procedură.

(3) O parte din sud-estul Europei prezidează prin rotație comitetele tehnice, în conformitate cu dispozițiile ce urmează a fi stabilite în regulamentele de procedură ale acestora.

Articolul 27

Forumul social

(1) Părțile contractante țin seama în mod corespunzător de dimensiunea socială și recunosc necesitatea de a implica partenerii sociali de la toate nivelurile adecvate prin promovarea dialogului social în legătură cu monitorizarea punerii în aplicare a prezentului tratat și a efectelor sale.

(2) Ele iau în considerare faptul că este important să își focalizeze activitatea asupra următoarelor domenii cheie:

(3) Părțile contractante convin să înființeze un forum social în cadrul căruia să fie abordate chestiunile sociale. Fiecare parte contractantă, în conformitate cu procedurile sale interne, își desemnează reprezentanții care pot participa la întrunirile relevante ale forumului social. Printre participanți se numără reprezentanți ai guvernelor, ai organizațiilor lucrătorilor și ai celor patronale, precum și ai oricăror alte organisme a căror prezență este considerată oportună în cadrul discuțiilor tematice. Comitetele de dialog social european în domeniul transporturilor trebuie să fie prezente și să participe la reuniuni, ca și reprezentanții Comitetului Economic și Social European. Forumul social își stabilește propriul regulament de procedură.

Articolul 28

Secretariatul permanent

Se instituie secretariatul permanent. Acesta are următoarele atribuții:

Articolul 29

Secretariatul permanent este format din director și personalul pe care Comunitatea transporturilor îl consideră necesar. Secretariatul permanent poate avea și unul sau mai mulți directori adjuncți. Limba de lucru este limba engleză.

Articolul 30

Directorul secretariatului permanent este numit de comitetul director regional, în urma consultărilor cu consiliul ministerial. Durata mandatului său nu depășește trei ani. Mandatul poate fi reînnoit. Comitetul director regional stabilește regulile secretariatului permanent, în special în ceea ce privește recrutarea, condițiile de lucru și echilibrul geografic al personalului secretariatului. Comitetul director regional poate numi și unul sau mai mulți directori adjuncți. Directorul selectează și numește membrii personalului, în urma consultării cu comitetul director regional.

Articolul 31

În exercițiul funcțiunii, directorul și personalul secretariatului permanent acționează cu imparțialitate și nu caută să obțină și nici nu primesc instrucțiuni de la părțile contractante. Ei promovează interesele Comunității transporturilor.

Articolul 32

Directorul secretariatului permanent sau un supleant desemnat asistă la reuniunile Consiliului ministerial, ale comitetului director regional, ale comitetelor tehnice și ale forumului social.

Articolul 33

Sediul secretariatului permanent se stabilește în conformitate cu articolul 21 litera (d).

Articolul 34

Buget

Fiecare parte contractantă contribuie la bugetul Comunității transporturilor după cum se precizează în anexa V. Nivelul contribuțiilor poate fi revizuit o dată la trei ani, la cererea oricărei părți contractante, printr-o decizie a comitetului director regional.

Articolul 35

Comitetul director regional adoptă în fiecare an bugetul Comunității transporturilor. Bugetul acoperă cheltuielile de funcționare ale Comunității transporturilor, necesare pentru funcționarea organismelor sale. Cheltuielile fiecărui organism sunt prevăzute într-o secțiune diferită a bugetului. Comitetul director regional adoptă o decizie precizând procedura de execuție bugetară, procedura de prezentare și de auditare a conturilor, precum și procedura de control contabil.

Articolul 36

Directorul secretariatului permanent execută bugetul și raportează anual comitetului director regional situația execuției bugetare. Comitetul director regional poate decide, dacă este cazul, să încredințeze unor auditori independenți verificarea execuției adecvate a bugetului.

Articolul 37

Soluționarea litigiilor

(1) Oricare parte contractantă poate să sesizeze comitetul director regional cu privire la un litigiu care se referă la aplicarea sau la interpretarea prezentului tratat, cu excepția cazurilor în care prezentul tratat stabilește proceduri specifice.

(2) În cazul în care comitetul director regional este sesizat cu privire la un litigiu în conformitate cu alineatul (1), au loc neîntârziat consultări între părțile implicate în litigiu. În cazurile în care Uniunea Europeană nu este parte în litigiu, un reprezentant al Uniunii poate să fie invitat la consultări de către una dintre părțile în litigiu. Părțile în litigiu pot propune un mod de soluționare a litigiului, care este prezentat imediat comitetului director regional. Deciziile luate de comitetul director regional în conformitate cu această procedură trebuie să fie conforme cu jurisprudența Curții de Justiție.

(3) În cazul în care comitetul director regional, în termen de patru luni de la data la care a fost sesizat cu privire la litigiul în cauză, nu a reușit să ia o decizie prin care să soluționeze litigiul, părțile în litigiu pot să sesizeze Curtea de Justiție, care pronunță o hotărâre definitivă și obligatorie. Modalitățile în care poate fi sesizată Curtea de Justiție sunt prezentate în anexa IV.

Articolul 38

Divulgarea de informații

(1) Toate organismele instituite de către prezentul tratat sau în temeiul acestuia garantează cea mai mare transparență posibilă a activității lor. În acest sens, cetățenii părților contractante și orice persoană fizică sau juridică care își are domiciliul sau sediul pe teritoriul unei părți contractante au dreptul de acces la documentele deținute de organismele instituite prin prezentul tratat sau în temeiul acestuia, cu respectarea principiilor și a condițiilor care urmează a fi definite în conformitate cu alineatul (2).

(2) Principiile generale și restricțiile pe motive de interes public sau privat care reglementează acest drept de acces la documente se stabilesc de către comitetul director regional, pe baza normelor Uniunii Europene privind accesul la documente, menționate în Regulamentul (CE) nr. 1049/2001 al Parlamentului European și al Consiliului (2). Normele care urmează a fi adoptate de către comitetul director regional prevăd o procedură administrativă prin intermediul căreia refuzul acordării accesului la documente poate fi revizuit sau reanalizat.

(3) În măsura în care documentele deținute de organismele instituite de către prezentul tratat sau în temeiul acestuia conțin informații legate de mediu, astfel cum sunt definite la articolul 2 punctul (3) din Convenția privind accesul la informație, participarea publicului la luarea deciziei și accesul la justiție în probleme de mediu, accesul la aceste informații se asigură în conformitate cu articolul 4 din convenția menționată.

Comitetul director regional adoptă normele necesare pentru asigurarea punerii în aplicare a prezentului alineat. Normele de punere în aplicare respective prevăd o procedură administrativă prin intermediul căreia refuzul acordării accesului la documente poate fi revizuit sau reanalizat.

(4) Reprezentanții, delegații și experții părților contractante, precum și funcționarii și alți agenți care își desfășoară activitatea în temeiul prezentului tratat sunt ținuți, chiar și după încheierea activității lor, să nu divulge informațiile care intră sub incidența obligației privind secretul profesional, în special informațiile despre întreprinderi, relațiile de afaceri sau componentele costurilor acestora.

Articolul 39

Țări terțe și organizații internaționale

(1) Părțile contractante se consultă reciproc în cadrul comitetului director regional, la cererea oricărei părți contractante:

(2) În cazuri urgente, consultările prevăzute la alineatul (1) au loc cât mai curând posibil și în orice caz în termen de trei luni de la data solicitării.

Articolul 40

Dispoziții tranzitorii

(1) Protocoalele I-VI stabilesc dispozițiile tranzitorii și perioadele corespunzătoare care se aplică între Uniunea Europeană, pe de o parte, și respectiva parte din sud-estul Europei, pe de altă parte.

(2) Tranziția treptată a fiecărei părți din sud-estul Europei către implementarea integrală a Comunității transporturilor face obiectul evaluărilor. Evaluările se efectuează de către Comisia Europeană, în cooperare cu partea respectivă din sud-estul Europei. Comisia Europeană poate să lanseze o evaluare din proprie inițiativă sau la inițiativa părții respective din sud-estul Europei.

(3) În cazul în care Uniunea Europeană stabilește că sunt îndeplinite condițiile, aceasta informează comitetul director regional și decide ulterior că partea respectivă din sud-estul Europei îndeplinește condițiile pentru a trece la următoarea etapă a Comunității transporturilor.

(4) În cazul în care Uniunea Europeană stabilește că nu sunt îndeplinite condițiile, Comisia Europeană raportează această constatare comitetului director regional. Uniunea Europeană recomandă părții respective din sud-estul Europei să facă îmbunătățiri specifice.

INTRAREA ÎN VIGOARE, REVIZUIREA, DENUNȚAREA ȘI ALTE DISPOZIȚII

Articolul 41

Intrarea în vigoare

(1) Prezentul tratat face obiectul ratificării sau aprobării de către semnatari, în conformitate cu propriile lor proceduri. Instrumentele de ratificare sau de aprobare se depun la Secretariatul General al Consiliului Uniunii Europene, care notifică toți ceilalți semnatari și îndeplinește toate celelalte funcții de depozitar.

(2) Prezentul tratat intră în vigoare în prima zi a celei de a doua luni care urmează datei depunerii instrumentelor de ratificare sau de aprobare de către Uniunea Europeană și cel puțin patru părți din sud-estul Europei. Pentru fiecare semnatar care ratifică sau aprobă prezentul tratat după această dată, tratatul intră în vigoare în prima zi a celei de a doua luni după depunerea de către acel semnatar a instrumentului său de ratificare sau de aprobare.

(3) În pofida alineatelor (1) și (2), Uniunea Europeană și cel puțin trei părți din sud-estul Europei pot decide să aplice în cu titlu provizoriu prezentul tratat între ele cu începere de la data semnării, în conformitate cu aplicarea dreptului intern, prin înștiințarea depozitarului care notifică celelalte părți contractante în acest sens.

Articolul 42

Revizuirea

Prezentul tratat se revizuiește la cererea oricărei părți contractante și în orice caz la cinci ani după intrarea sa în vigoare.

Articolul 43

Încetarea

(1) Fiecare parte contractantă poate denunța prezentul tratat prin notificarea depozitarului, care notifică încetarea celorlalte părți contractante. În cazul în care prezentul tratat este denunțat de către Uniunea Europeană, acesta încetează să producă efecte la un an de la data unei astfel de notificări. În cazul în care prezentul tratat este denunțat de către oricare parte din sud-estul Europei, acesta încetează să producă efecte, numai pentru respectiva parte contractantă, la un an de la data unei astfel de notificări.

(2) Odată cu aderarea la Uniunea Europeană a unei părți din sud-estul Europei, respectiva parte contractantă încetează în mod automat să mai fie parte din sud-estul Europei în înțelesul prezentului tratat și devine stat membru al UE.

Articolul 44

Regimul lingvistic

Prezentul tratat se întocmește într-un singur exemplar în limbile oficiale ale instituțiilor Uniunii Europene și ale părților din sud-estul Europei, fiecare dintre aceste texte fiind autentic în egală măsură.

Съставено в Брюксел на девети октомври през две хиляди и седемнадесета година.

Hecho en Bruselas, el nueve de octubre de dos mil diecisiete.

V Bruselu dne devátého října dva tisíce sedmnáct.

Udfærdiget i Bruxelles den niende oktober to tusind og sytten.

Geschehen zu Brüssel am neunten Oktober zweitausendsiebzehn.

Kahe tuhande seitsmeteistkümnenda aasta oktoobrikuu üheksandal päeval Brüsselis.

Έγινε στις Βρυξέλλες, στις εννέα Οκτωβρίου δύο χιλιάδες δεκαεπτά.

Done at Brussels on the ninth day of October in the year two thousand and seventeen.

Fait à Bruxelles, le neuf octobre deux mille dix-sept.

Sastavljeno u Bruxellesu devetog listopada godine dvije tisuće sedamnaeste.

Fatto a Bruxelles, addì nove ottobre duemiladiciassette.

Briselē, divi tūkstoši septiņpadsmitā gada devītajā oktobrī.

Priimta du tūkstančiai septynioliktų metų spalio devintą dieną Briuselyje.

Kelt Brüsszelben, a kétezer-tizenhetedik év október havának kilencedik napján.

Magħmul fi Brussell, fid-disa’ jum ta’ Ottubru fis-sena elfejn u sbatax.

Gedaan te Brussel, negen oktober tweeduizend zeventien.

Sporządzono w Brukseli dnia dziewiątego października roku dwa tysiące siedemnastego.

Feito em Bruxelas, em nove de outubro de dois mil e dezassete.

Întocmit la Bruxelles la nouă octombrie două mii șaptesprezece.

V Bruseli deviateho októbra dvetisícsedemnásť.

V Bruslju, dne devetega oktobra leta dva tisoč sedemnajst.

Tehty Brysselissä yhdeksäntenä päivänä lokakuuta vuonna kaksituhattaseitsemäntoista.

Som skedde i Bryssel den nionde oktober år tjugohundrasjutton.

Sačinjeno u Briselu devetog dana oktobra u godini dvijehiljadesedamnaestoj.

Составен во Брисел на деветиот ден од месецот октомври во две илјади и седумнаесеттата година.

Sačinjeno u Briselu devetog dana oktobra dvije hiljade sedamnaeste godine.

BËRË në Bruksel, më nëntë tetor, dy mijë e shtatëmbëdhjetë.

Сачињено у Бриселу деветог дана октобра у години двијехиљадеседамнаестој.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen Për Republikën e Shqipërisë Za Bosnu i Hercegovinu Za Bosnu i Hercegovinu 3a Боснy и Xерueroвннy Za Bivšu Jugoslovensku Republiku Makedoniju